Diari Oficial de la Generalitat Valenciana


Sumari del DOGV 6571, del 22-07-2011 (2011/8110)

Informació pública del compte de liquidació definitiva de la 13-UE-T situada entre la carretera de Ribesalbes, carretera d'accés a l'autopista A-7, quadra de la Torta i quadra del Saboner.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/8110


Data del document
:   12-07-2011

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública del compte de liquidació definitiva de la 13-UE-T situada entre la carretera de Ribesalbes, carretera d'accés a l'autopista A-7, quadra de la Torta i quadra del Saboner. [2011/8110]  
En data 1 de juliol de 2011, la Junta de Govern Local va aprovar l'acord següent:  
«Vist l'expedient que s'està tramitant per a aprovar el compte de liquidació definitiva de la 13-UE-T situada entre la carretera de Ribesalbes, carretera d'accés a l'autopista A-7, quadra de la Torta i quadra del Saboner.   
Vist que en data 17 de maig de 1999, el Ple d'este Ajuntament va aprovar definitivament el pla parcial de la unitat d'execució 13-UE-T Sant Llorenç i el 22 de desembre de 1999 va aprovar el programa d'actuació integrada, i va adjudicar la seua execució a la mercantil Cavilga, SL.  
Vist que el 19 de maig de 2000, la Comissió de Govern va aprovar definitivament el projecte d'urbanització i el 2 de febrer de 2001, va aprovar també amb caràcter definitiu el projecte de reparcel·lació.  
Vist que Cerámicas Gómez, SA, va interposar recurs contenciós administratiu número 407/2001 davant del Tribunal Superior de Justícia de la Comunitat Valenciana, en el qual es discutia principalment la configuració de les finques adjudicades, A, B, C, i D que contenia la reparcel·lació aprovada per l'Ajuntament, recurs que va ser resolt per mitjà de sentència estimatòria número 685/2003, de 23 de maig.  
Vist que la situació física de l'àmbit d'actuació, en el qual s'havien concedit llicències urbanístiques i d'activitat, va obligar a una indemnització substitutòria en els termes que preveu la interlocutòria del Tribunal Superior de Justícia de la Comunitat Valenciana de 7 de setembre de 2006, la qual cosa es va concretar en els acords de la Junta de Govern Local de 16 de maig de 2008 i 24 d'octubre de 2008, que van determinar l'obligació d'abonar a Cerámicas Gómez, SA, la quantitat de 737.314,75 € que va ser satisfeta per l'Ajuntament a la referida mercantil, en virtut de la interlocutòria del Tribunal Superior de Justícia de la Comunitat Valenciana de 22 d'abril de 2009 i que ha de repercutir-se als propietaris de finques adjudicades en la reparcel·lació, excepte Cerámicas Gómez, SA, que rep la quantitat.  
Vist que en virtut del Decret de data 18 de desembre de 2010, es va resoldre elaborar el compte de liquidació definitiva de la reparcel·lació referida, la qual es va aportar per Cavilga, SL, en qualitat d'urbanitzador en data 4 de febrer de 2011 amb documentació complementària de 17 de març de 2011.  
Vist que després d'examinada la documentació es va practicar requeriment a l'urbanitzador, en escrit de data 3 de maig de 2011, perquè completara distints aspectes relatius a memòria i fulls individualitzats; obres; indemnitzacions; companyies subministradores; gastos de gestió i gastos financers.  
Vist que el 19 de maig de 2011, amb número de Registre d'entrada 31987, Calviga, SL, aporta nova documentació que se sotmet a informe del cap de la Secció d'Arquitectura Urbana i la cap de Secció de Control Urbanístic, que ho han emés en data 15 de juny de 2011 i en el que informen favorablement l'exposició al públic del compte de liquidació definitiva de la 13-UE-T.  
Vist que el compte de liquidació conté una memòria, fulls individualitzats del compte provisionals aprovats i fulls individualitzats del compte definitiu, la variació se concreta de la qual en la distribució de la quantia determinada per la sentència del Tribunal Superior de Justícia de la Comunitat Valenciana número 685/2003, de 737.314,75 €, i en la compensació realitzada als propietaris per Iberdrola de 282.179,99 €.  
Vist que de l'article 128 del Reial Decret 3288/1978, de 25 d'agost, pel qual es va aprovar el Reglament de Gestió Urbanística, es desprén que la liquidació definitiva de la reparcel·lació té lloc quan conclou la urbanització i haurà de tindre en compte els càrrecs i gastos prorratejables entre els adjudicataris de finques, els errors i omissions que s'hagen advertit i les rectificacions imposades per resolucions administratives o judicials posteriors a l'aprovació.  
Vist que de la disposició transitòria tercera del Decret 67/2006, de 19 de maig, pel qual s'aprova el Reglament d'Ordenació i Gestió Territorial i Urbanística, es desprén que resulta d'aplicació la Llei Reguladora de l'Activitat Urbanística per a l'execució de Programes d'Actuació Integrada, aprovats definitivament amb anterioritat a la Llei 16/2005, de 30 de desembre, Urbanística Valenciana, tal com ocorre en este cas i, que dels articles 72.1.a i 69.1.a de la dita Llei, es desprén que les quotes d'urbanització i la seua imposició hauran de ser aprovades per l'administració actuant, sobre la base d'una memòria i un compte detallat i justificat que se sotmetrà a audiència prèvia dels afectats, o es tramitarà junt amb el projecte de reparcel·lació, i, que les finques resultants queden afectes el pagament de les quotes d'urbanització com a càrrega real que constarà en el registre de la propietat; per la qual cosa procedix notificar als interessats les noves càrregues d'urbanització que conté el compte de liquidació definitiva i publicar-la a l'efecte d'al·legacions.  
  
Per tot això, vist l'informe favorable a l'exposició al públic del compte de liquidació definitiva, emés pel cap de la Secció d'Arquitectura Urbana, i per la cap de Secció de Control Urbanístic, de data 15 de juny de 2011, i informe d'esta última de data 9 de maig de 2011 i fiscalització favorable del viceinterventor municipal de 15 de juny de 2011, conforme, l'article 45 i 46 de la Llei Reguladora de l'Activitat Urbanística, a proposta de la Comissió d'Estudi de l'Àrea de Desenvolupament de la Ciutat, Sostenibilitat, Medi Ambient, Vivenda i Servicis Urbans, s'acorda:  
  
Primer. Exposar al públic el compte de liquidació definitiva de la reparcel·lació de la unitat d'execució 47 LG-L, situada entre la carretera de Ribesalbes, carretera d'accés a l'autopista A-7, quadra de la Torta i quadra del Saboner, pel termini d'un mes a l'efecte d'al·legacions en el Diari Oficial de la Comunitat Valenciana, Butlletí Oficial de la Província de Castelló, premsa i tauler d'anuncis municipal.  
  
Segon. Traslladar este acord als propietaris de sòl que figuren en la reparcel·lació, perquè en prengueu coneixement i perquè efectuen les al·legacions que tinguen per convenient.  
  
Cosa que es fa pública per a general coneixement, i es comunica que podran consultar l'expedient en la 4a planta de l'Ajuntament, a la plaça Major, núm. 1, de 09.00 a 13.00 hores de dilluns a divendres (horari d'estiu).  
  
Castelló de la Plana, 12 de juliol de 2011.- L'alcalde: Alberto Fabra Part. La secretària general de l'administració municipal: Concepció Juan Gaspar.